ddrg/super_eurlex huggingface dataset:
SL Uradni list Evropske unije C 225/31

Sodba Sodišča (deseti senat) z dne 6. junija 2013 – Chafiq Ayadi proti Evropski komisiji, Svetu Evropske unije

(Zadeva C-183/12 P) (1)

(Pritožba - Skupna zunanja in varnostna politika (SZVP) - Omejevalni ukrepi proti nekaterim osebam in subjektom, povezanim z Osamo bin Ladnom, mrežo Al Kaida in talibani - Uredba (ES) št. 881/2002 - Ničnostna tožba - Izbris zadevne osebe s seznama zadevnih oseb in subjektov - Pravni interes)

2013/C 225/52

Jezik postopka: angleščina

Stranke

Pritožnik: Chafiq Ayadi (zastopniki: P. Moser, QC, in M. E. Grieves, barrister, ki ju je pooblastil M. H. Miller, solicitor)

Drugi stranki v postopku: Evropska komisija, (zastopniki: M. Konstantinidis, T. Scharf in E. Paasivirta, agenti), Svet Evropske unije (zastopnika: E. Finnegan in G. Étienne, agenta)

Intervenientka v podporo Komisiji: Irska (zastopniki: E. Creedon, agent, skupaj z E. Reganom, SC in N. Traversom, BL)

Predmet

Pritožba zoper sklep Splošnega sodišča (drugi senat) z dne 31. januarja 2012 v zadevi Chafiq Ayadi proti Evropski komisiji (T-527/09), s katerim je Splošno sodišče ustavilo postopek v zvezi s tožbo za razglasitev delne ničnosti Uredbe Komisije (ES) št. 954/2009 z dne 13. oktobra 2009 o 114. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani (UL L 269, str. 20) – Umik zainteresirane stranke s seznama zadevnih oseb in subjektov

Izrek

1. Sklep Splošnega sodišča Evropske unije z dne 31. januarja 2012 v zadevi Ayadi proti Komisiji (T-527/09) se razveljavi v delu, v katerem je odločeno, da se postopek v zvezi z ničnostno tožbo, ki jo je Chafiq Ayadi vložil pri Splošnem sodišču, ustavi.

2. Zadeva se vrne v razsojanje Splošnemu sodišču Evropske unije, da to znova odloči o ničnostni tožbi Chafiqa Ayadija.

3. Odločitev o stroških se pridrži.

(1) UL C 194, 30.6.2012.
1.

Irska s tem, da ni izdala dovoljenj v skladu s členoma 6 in 8 Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja (UL L 24, str. 8) oziroma ni ustrezno ponovno preučila ali po potrebi posodobila pogojev za izdajo dovoljenj glede trinajstih obstoječih obratov za vzrejo prašičev in piščancev ter tako ni zagotovila, da bi vsi obstoječi obrati najpozneje do 30. oktobra 2007 delovali v skladu s členi 3, 7, 9, 10 in 13, 14(a) in (b) ter 15(2) te direktive, ni izpolnila svojih obveznosti iz člena 5(1) te direktive.
SL Uradni list Evropske unije C 225/31

Sodba Sodišča (šesti senat) z dne 16. maja 2013 (predlog za sprejetje predhodne odločbe Naczelny Sąd Administracyjny – Poljska) – TNT Express Worldwide (Poland) Sp. z o.o. proti Minister Finansów

(Zadeva C-169/12) (1)

(Davek na dodano vrednost - Direktiva 2006/112/ES - Člen 66, od (a) do (c) - Opravljanje prevoznih in špedicijskih storitev - Obveznost obračuna - Datum prejema plačila in najpozneje 30. dan po opravljeni storitvi - Predhodna izdaja računa)

2013/C 225/51

Jezik postopka: poljščina

Predložitveno sodišče

Naczelny Sąd Administracyjny

Stranki v postopku v glavni stvari

Tožeča stranka: TNT Express Worldwide (Poland) Sp. z o.o.

Tožena stranka: Minister Finansów

Predmet

Predlog za sprejetje predhodne odločbe – Naczelny Sad Administracyjny (Poljska) – Razlaga člena 66 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1), kakor je bila spremenjena – Nacionalna ureditev, ki določa, da obveznost obračuna DDV za prevozne in špedicijske storitve nastane na dan prejema plačila, vendar najpozneje 30. dan od dneva, ko so bile te storitve opravljene, tudi če je bil račun izdan prej

Izrek

Člen 66 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2008/117/ES z dne 16. decembra 2008, je treba razlagati tako, da nasprotuje nacionalni ureditvi, ki določa, da obveznost obračuna davka na dodano vrednost za prevozne in špedicijske storitve nastane na dan prejema celotnega plačila ali njegovega dela, vendar najpozneje 30. dan od dneva, ko so bile te storitve opravljene, tudi če je bil račun izdan prej in je bil na njem naveden poznejši rok plačila.

(1) UL C 209, 14.7.2012.
SL Uradni list Evropske unije C 9/22

Sodba Sodišča (prvi senat) z dne 6. novembra 2012 – Evropska komisija proti Madžarski

(Zadeva C-286/12) (1)

(Neizpolnitev obveznosti države - Socialna politika - Enako obravnavanje pri zaposlovanju in delu - Direktiva 2000/78/ES - Člena 2 in 6(1) - Nacionalna ureditev, ki nalaga upokojitev sodnikov, državnih tožilcev in notarjev ob dopolnitvi 62 let starosti - Legitimni cilji, ki upravičujejo različno obravnavanje v primerjavi z delavci, mlajšimi od 62 let - Sorazmernost trajanja prehodnega obdobja)

2013/C 9/35

Jezik postopka: madžarščina

Stranki

Tožeča stranka: Evropska komisija (zastopnika: J. Enegren in K. Talabér-Ritz, agenta)

Tožena stranka: Madžarska (zastopnik: M.Z. Fehér, agent)

Predmet

Neizpolnitev obveznosti države – Kršitev členov 2 in 6(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (UL L 303, str. 16) - Nacionalna ureditev, ki nalaga upokojitev sodnikov, državnih tožilcev in notarjev ob dopolnitvi 62 let starosti – Neobstoj legitimnih ciljev, ki upravičujejo to različno obravnavanje v primerjavi z delavci, mlajšimi od 62 let - Nesorazmernost trajanja prehodnega obdobja (eno leto)

Izrek

1. Madžarska s tem, da je sprejela nacionalno ureditev, ki določa upokojitev sodnikov, državnih tožilcev in notarjev ob dopolnitvi 62 let starosti – kar pomeni različno obravnavanje zaradi starosti, ki ni sorazmerno z zastavljenimi cilji – ni izpolnila obveznosti, ki jih ima v skladu s členoma 2 in 6(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu.

2. Republiki Madžarski se naloži plačilo stroškov.

(1) UL C 217, 21.7.2012.
SL Uradni list Evropske unije C 93/2

Sodba Sodišča (tretji senat) z dne 13. februarja 2014 (predlog za sprejetje predhodne odločbe Työtuomioistuin – Finska) – Terveys- ja sosiaalialan neuvottelujärjestö TSN ry proti Terveyspalvelualan Liitto ry (C-512/11), Ylemmät Toimihenkilöt (YTN) ry proti Teknologiateollisuus ry, Nokia Siemens Networks Oy (C-513/11)

(Združeni zadevi C-512/11 in C-513/11) (1)

(Socialna politika - Direktiva 92/85/EGS - Zaščita varnosti in zdravja delavcev - Noseče delavke in delavke, ki so pred kratkim rodile ali dojijo - Porodniški dopust - Ohranjanje plačila in/ali pravice do ustreznega nadomestila - Direktiva 96/34/ES - Okvirni sporazum o starševskem dopustu - Individualna pravica do starševskega dopusta ob rojstvu ali posvojitvi otroka - Pogoji dela in plačila - Nacionalna kolektivna pogodba - Delavke, ki so nastopile porodniški dopust po prekinitvi neplačanega starševskega dopusta - Zavrnitev izplačila plače med porodniškim dopustom)

2014/C 93/02

Jezik postopka: finščina

Predložitveno sodišče

Työtuomioistuin

Stranke v postopku v glavni stvari

Tožeči stranki: Terveys- ja sosiaalialan neuvottelujärjestö TSN ry (C-512/11), Ylemmät Toimihenkilöt (YTN) ry (C-513/11)

Tožene stranke: Terveyspalvelualan Liitto ry (C-512/11), Teknologiateollisuus ry, Nokia Siemens Networks Oy (C-513/11)

Ob udeležbi: Mehiläinen Oy (C-512/11)

Predmet

Predloga za sprejetje predhodne odločbe – Työtuomioistuin – Razlaga Direktive 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (UL L 204, str. 23) in Direktive Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (UL, posebna izdaja v slovenščini, poglavje 5, zvezek 2, str.110) –Nacionalna kolektivna pogodba, ki pravico vodstvenih uslužbenk na porodniškem dopustu do izplačila polne plače v obdobju treh mesecev pogojuje s tem, da so bile pred porodom zaposlene vsaj šest mesecev brez prekinitev – Neizplačilo plače v času porodniškega dopusta, ki ga ta kolektivna pogodba predvideva za delavke, ki so ta dopust vzele takoj po neplačanem dopustu za izobraževanje

Izrek

Direktivo Sveta 96/34/ES z dne 3. junija 1996 o okvirnem sporazumu o starševskem dopustu, sklenjenem med UNICE, CEEP in ETUC, je treba razlagati tako, da nasprotuje določbi nacionalnega prava, kakršna je ta iz kolektivnih pogodb, ki so predmet postopkov v glavni stvari, na podlagi katere noseča delavka, ki prekine neplačani starševski dopust v smislu te direktive, da bi takoj nastopila porodniški dopust v smislu Direktive Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS), ni upravičena do nadomestila plače, do katerega bi bila upravičena, če bi se pred tem porodniškim dopustom vsaj za zelo kratko obdobje vrnila na delovno mesto.

(1) UL C 347, 26.11.2011.
SL Uradni list Evropske unije C 292/2

Sodba Sodišča (veliki senat) z dne 24. junija 2014 – Evropski parlament proti Svetu Evropske unije

(Zadeva C-658/11) (1)

((Ničnostna tožba - Sklep 2011/640/SZVP - Pravna podlaga - Skupna zunanja in varnostna politika (SZVP) - Člen 37 PEU - Mednarodni sporazum, ki se nanaša izključno na SZVP - Člen 218(6), drugi pododstavek, PDEU - Obveznost nemudoma in izčrpno obvestiti Parlament - Člen 218(10) PDEU - Ohranitev učinkov))

2014/C 292/02

Jezik postopka: angleščina

Stranke

Tožeča stranka: Evropski parlament (zastopniki: R. Passos, A. Caiola in M. Allik, agenti)

Tožena stranka: Svet Evropske unije (zastopniki: M. Konstantinidis, R. Troosters in L. Gussetti, agenti)

Intervenientke v podporo toženi stranki: Češka republika (zastopniki: M. Smolek, E. Ruffer in D. Hadroušek, agenti), Francoska republika (zastopniki: G. de Bergues, N. Rouam in E. Belliard, agenti), Italijanska republika (zastopnika: G. Palmieri, agent, skupaj s P. Gentili, avvocato dello Stato), Kraljevina Švedska (zastopnik: A. Falk, agent), Združeno kraljestvo Velika Britanija in Severna Irska (zastopniki: L. Christie in A. Robinson, agenta, skupaj z D. Beard, QC, in de G. Facenna, barrister)

Izrek

1. Sklep Sveta 2011/640/SZVP z dne 12. julija 2011 o podpisu in sklenitvi Sporazuma med Evropsko unijo in Republiko Mauritius o pogojih za premestitev osumljenih piratov in z njimi povezanih zaseženih sredstev s pomorske sile pod vodstvom Evropske unije v Republiko Mauritius ter pogojih za ravnanje z osumljenimi pirati po premestitvi se razglasi za ničen.

2. Učinki Sklepa 2011/640 ostanejo v veljavi.

3. Evropski parlament in Svet Evropske unije nosita vsak svoje stroške.

4. Češka republika, Francoska republika, Italijanska republika, Kraljevina Švedska, Združeno kraljestvo Velika Britanija in Severna Irska ter Evropska Komisija nosijo vsak svoje stroške.

(1) UL C 58, 25.2.2012.
SL Uradni list Evropske unije C 367/2

Sodba Sodišča (deseti senat) z dne 24. oktobra 2013 – Kone Oyj, Kone GmbH in Kone BV proti Evropski komisiji

(Zadeva C-510/11 P) (1)

(Pritožba - Konkurenca - Omejevalni sporazumi - Trg montaže in vzdrževanja dvigal in tekočih stopnic - Globe - Obvestilo o imuniteti in zmanjševanju glob v primerih kartelov - Učinkovito pravno sredstvo)

2013/C 367/03

Jezik postopka: angleščina

Stranke

Pritožniki: Kone Oyj, Kone GmbH in Kone BV (zastopniki: T. Vinje, solicitor, D. Paemen, odvetnik in A. Tomtsis, dikigoros)

Druga stranka v postopku: Evropska komisija (zastopnika: E. Gippini Fournier in R. Sauer, agenta)

Predmet

Pritožba zoper sodbo Splošnega sodišča (osmi senat) z dne 13. julija 2011 v zadevi Kone in drugi proti Komisiji (T-151/07), s katero je Splošno sodišče zavrnilo tožbo za odpravo ali zmanjšanje globe, ki je bila pritožnikom naložena v Odločbi Komisije C(2007) 512 final z dne 21. februarja 2007 v zvezi s postopkom na podlagi člena 81 ES (zadeva COMP/E-1/38.823 – dvigala in tekoče stopnice), ki zadeva omejevalni sporazum na trgu montaže in vzdrževanja dvigal in tekočih stopnic v Belgiji, Nemčiji, Luksemburgu in na Nizozemskem, ki je obsegal prikrojevanje razpisnih ponudb, delitev trgov, določanje cen, dodelitev projektov in pogodb v zvezi z njimi ter izmenjavo informacij.

Izrek

1. Pritožba se zavrne.

2. Kone Oyj, Kone GmbH in Kone BV nosijo svoje stroške in se jim naloži stroške, ki jih je priglasila Evropska komisija.

(1) UL C 362, 10.12.2011.
SL Uradni list Evropske unije C 45/6

Sodba Sodišča (drugi senat) z dne 5. decembra 2013 – Solvay SA proti Evropski komisiji

(Zadeva C-455/11 P) (1)

(Pritožba - Omejevalni sporazumi - Evropski trg vodikovega peroksida in natrijevega perborata - Odločba o kršitvi člena 81 ES - Trajanje kršitve - Pojma „sporazum“ in „usklajeno ravnanje“ - Obvestilo o ugodni obravnavi - Obveznost obrazložitve - Znižanje globe)

2014/C 45/10

Jezik postopka: angleščina

Stranki

Pritožnica: Solvay SA (zastopnika: O. W. Brouwer, odvetnik, M. O'Regan, solicitor)

Druga stranka v postopku: Evropska komisija (zastopniki: V. Bottka, A. Biolan in J. Bourke, agenti, skupaj z M. Gray, BL)

Predmet

Pritožba zoper sodbo Splošnega sodišča (šesti razširjeni senat) z dne 16. junija 2011 v zadevi Solvay SA proti Evropski komisiji (T-186/06), s katero je Splošno sodišče delno ugodilo tožbi za po eni strani razglasitev delne ničnosti Odločbe Komisije 2006/903/ES z dne 3. maja 2006 v zvezi s postopkom na podlagi člena 81 [ES] in člena 53 Sporazuma EGP (Zadeva št. COMP/F/38.620 – vodikov peroksid in perborat) (UL L 353, str. 54) glede skupine dogovorov in usklajenih ravnanj v zvezi z izmenjavo informacij o cenah in obsegu prodaje, sporazumih o cenah in o zmanjšanju produkcijskih zmogljivostih v EGP in nadzoru nad izvajanjem sporazumov na evropskem trgu vodikovega peroksida in natrijevega perborata in po drugi strani razveljavitev ali zmanjšanje globe, naložene pritožnici – Pojma „sporazum“ in „usklajeno ravnanje“

Izrek

1. Glavna pritožba in nasprotna pritožba se zavrneta.

2. Družbi Solvay SA se naloži plačilo stroškov v zvezi z glavno pritožbo.

3. Evropski komisiji se naloži plačilo stroškov v zvezi z nasprotno pritožbo.

(1) UL C 347, 26.11.2011.
SL Uradni list Evropske unije C 344/10

Sodba Sodišča (četrti senat) z dne 26. septembra 2013 (predlog za sprejetje predhodne odločbe Oberlandesgericht Innsbruck – Avstrija) – TEXDATA Software GmbH

(Zadeva C-418/11) (1)

(Pravo družb - Svoboda ustanavljanja - Enajsta direktiva 89/666/EGS - Objava računovodskih listin - Podružnica kapitalske družbe s sedežem v drugi državi članici - Denarna kazen v primeru neobjave v predpisanem roku - Pravica do učinkovitega sodnega varstva - Načelo spoštovanja pravice do obrambe - Ustreznost, učinkovitost, sorazmernost in odvračilnost kazni)

2013/C 344/14

Jezik postopka: nemščina

Predložitveno sodišče

Oberlandesgericht Innsbruck

Stranka v postopku v glavni stvari

TEXDATA Software GmbH

Predmet

Predlog za sprejetje predhodne odločbe – Oberlandesgericht Innsbruck – Razlaga členov 49 PDEU in 54 PDEU, členov 47, drugi odstavek, in 50 Listine Evropske unije o temeljnih pravicah, splošnega pravnega načela učinkovitega pravnega varstva, člena 6 Prve direktive Sveta z dne 9. marca 1968 o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v skladu z drugim odstavkom člena 58 Pogodbe, zato da se oblikujejo zaščitni ukrepi z enakim učinkom v vsej Skupnosti (68/151/EGS) (UL, posebna izdaja v slovenščini, poglavje 17, zvezek 1, str. 3), člena 60a Četrte direktive Sveta z dne 25. julija 1978 o letnih računovodskih izkazih posameznih vrst družb, ki temelji na členu 54(3)(g) Pogodbe (78/660/EGS), kakor je bila spremenjena (UL, posebna izdaja v slovenščini, poglavje 17, zvezek 1, str. 21), in člena 38(6) Sedme direktive Sveta z dne 13. junija 1983 o konsolidiranih računovodskih izkazih, ki temelji na členu 54(3)(g) Pogodbe (83/349/EGS) (UL, posebna izdaja v slovenščini, poglavje 17, zvezek 1, str. 58) – Javnost letnih konsolidiranih računovodskih izkazov nekaterih vrst družb – Zakonodaja države članice, ki določa denarno kazen, če konsolidirani letni računovodski izkazi niso sporočeni v devetmesečnem roku, ne da bi organi družbe imeli možnost, da se izjavijo.

Izrek

S pridržkom preverjanj, ki jih mora opraviti predložitveno sodišče, je treba člena 49 PDEU in 54 PDEU, načelo učinkovitega sodnega varstva in načelo spoštovanja pravice do obrambe ter člen 12 Enajste direktive Sveta z dne 21. decembra 1989 o razkritjih podružnic, ki jih v državi članici odprejo nekatere oblike družb, za katere velja zakonodaja druge države (89/666/EGS), razlagati tako, da ne nasprotujejo nacionalni ureditvi, kot je ta iz postopka v glavni stvari, v skladu s katero se ob prekoračitvi devetmesečnega roka, določenega za razkritje računovodskih listin, kapitalski družbi, ki ima podružnico v zadevni državi članici, takoj naloži minimalna denarna kazen v višini 700 EUR, ne da bi se jo prej pozvalo k izpolnitvi obveznosti in se ji dalo možnost, da se o pripisani neizpolnitvi izjavi.

(1) UL C 331, 12.11.2011.
SL Uradni list Evropske unije C 344/11

Sodba Sodišča (tretji senat) z dne 26. septembra 2013 – Evropska komisija proti Portugalski republiki

(Zadeva C-450/11) (1)

(Neizpolnitev obveznosti države - Obdavčenje - DDV - Direktiva 2006/112/ES - Členi od 306 do 310 - Posebna ureditev za potovalne agencije - Razlike med jezikovnimi različicami - Nacionalna zakonodaja, ki določa uporabo posebne ureditve za osebe, ki niso potniki - Pojma „potnik“ in „stranka“)

2013/C 344/17

Jezik postopka: portugalščina

Stranke

Tožeča stranka: Evropska komisija (zastopnika: M. Afonso in L. Lozano Palacios, agenta)

Tožena stranka: Portugalska republika (zastopnika: L. Inez Fernandes in R. Laires, agenta)

Intervenientke v podporo tožene stranke: Češka republika (zastopniki: M. Smolek, T. Müller in J. Očková, agenti), Kraljevina Španija (zastopnik: S. Centeno Huerta, agent), Francoska republika (zastopnika: G. de Bergues in J. S. Pilczer, agenta), Republika Poljska (zastopnika: M. Szpunar in B. Majczyna, agenta), Republika Finska (zastopnik: J. Heliskoski, agent)

Predmet

Neizpolnitev obveznosti države – Kršitev členov od 306 do 310 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Nacionalna zakonodaja, ki določa uporabo posebne davčne ureditve, ki velja za potovalne agencije, za storitve, ki jih te agencije opravijo prejemnikom, ki niso potniki

Izrek

1. Tožba se zavrne.

2. Evropska komisija nosi stroške Portugalske republike.

3. Češka republika, Kraljevina Španija, Francoska republika, Republika Poljska, Republika Finska nosijo svoje stroške.

(1) UL C 319, 29.10.2011.
SL Uradni list Evropske unije C 260/6

Sodba Sodišča (tretji senat) z dne 18. julija 2013 (predlog za sprejetje predhodne odločbe Supreme Court of the United Kingdom – Združeno kraljestvo) – Mark Alemo-Herron in drugi proti Parkwood Leisure Ltd

(Zadeva C-426/11) (1)

(Prenos podjetij - Direktiva 2001/23/ES - Ohranjanje pravic delavcev - Kolektivna pogodba, ki se ob prenosu uporablja za odsvojitelja in delavca)

2013/C 260/10

Jezik postopka: angleščina

Predložitveno sodišče

Supreme Court of the United Kingdom

Stranke v postopku v glavni stvari

Tožeče stranke: Mark Alemo-Herron, Sandra Tipping, Christopher Anderson, Stacey Aris, Audrey Beckford, Lee Bennett, Delroy Carby, Vishnu Chetty, Deborah Cimitan, Victoria Clifton, Claudette Cummings, David Curtis, Stephen Flin, Patience Ijelekhai, Rosemarie Lee, Roxanne Lee, Vivian Ling, Michelle Nicholas, Lansdail Nugent, Anne O'Connor, Shirley Page, Alan Peel, Mathew Pennington, Laura Steward

Tožena stranka: Parkwood Leisure Ltd

Predmet

Predlog za sprejetje predhodne odločbe – Supreme Court of the United Kingdom – Razlaga člena 3 Direktive Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov (UL, posebna izdaja v slovenščini, poglavje 5, zvezek 4, str. 98) v povezavi s sodbo Sodišča z dne 12. marca 2001 v zadevi Werhof (C-499/04) – Obseg obveznosti pridobitelja, da obdrži plačne pogoje, ki izhajajo iz kolektivne pogodbe, ki je veljala za odsvojitelja in delavca v trenutku prenosa

Izrek

Člen 3 Direktive Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov je treba razlagati tako, da nasprotuje ureditvi države članice, v skladu s katero je mogoče v primeru prenosa podjetja zoper pridobitelja uveljavljati določbe, ki dinamično napotujejo na kolektivne pogodbe, s pogajanji sprejete po prenosu, če ta pridobitelj nima možnosti sodelovanja pri pogajanjih o takih kolektivnih pogodbah, sklenjenih po prenosu.

(1) UL C 311, 22.10.2011.
SL Uradni list Evropske unije C 344/18

Sodba Sodišča (deveti senat) z dne 26. septembra 2013 – Alliance One International, Inc.proti Evropski komisiji

(Zadeva C-679/11 P) (1)

(Pritožba - Konkurenca - Omejevalni sporazumi - Španski trg nakupa in prve predelave surovega tobaka - Določanje cen in razdelitev trga - Kršitev člena 81 ES - Pripis odgovornosti matični družbi za kršitveno ravnanje hčerinske družbe - Obveznost obrazložitve - Temeljne pravice - Odvračalen učinek - Enako obravnavanje - Olajševalne okoliščine - Sodelovanje - Neomejena sodna pristojnost - Ne ultra petita - Pravica do poštenega sojenja)

2013/C 344/30

Jezik postopka: angleščina

Stranki

Pritožnik: Alliance One International, Inc. (zastopnika: M Odriozola in A Vide, odvetnika)

Druga stranka v postopku: Evropska komisija (zastopniki: F. Castillo de la Torre, E. Gippini Fournier, J. Bourke in C. Urraca Caviedes, agenti)

Predmet

Pritožba zoper sodbo Splošnega sodišča (četrti senat) z dne 12. oktobra 2011 v zadevi Alliance One International, Inc. proti Evropski komisiji (T-41/05), s katero je bil znižan del globe, naložen Agroexpansión in za plačilo katere je bila solidarno odgovorna družba Alliance One International, Inc., in s katero je bil zavrnjen preostanek tožbe glede razglasitve delne ničnosti Odločbe Komisije C(2004) 4030 konč. z dne 20. oktobra 2004 v zvezi s postopkom na podlagi člena 81(1) ES (zadeva COMP/C.38.238/B.2 – Surovi tobak – Španija) v zvezi z omejevalnim sporazumom o določanju cen, ki se izplačujejo proizvajalcem, in količin, ki se od njih kupujejo, na španskem trgu surovega tobaka

Izrek

1. Glavna pritožba in nasprotna pritožba se zavrneta.

2. Alliance One International Inc. se naloži plačilo stroškov, ki so v zvezi z glavno pritožbo.

3. Evropski komisiji se naloži plačilo stroškov, ki so v zvezi z nasprotno pritožbo.

(1) UL C 73, 10.3.2012.